కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అంపైర్‌కి ‘డెడ్‌ బాల్’ పాఠం చెప్పిన భువీ..!
ఇన్నింగ్స్ 9వ ఓవర్‌ బౌలింగ్ చేసిన భువనేశ్వర్ కుమార్.. ఓ బంతిని ఏమరపాటులో వికెట్ల వెనుక ఉన్న అంపైర్ పక్క నుంచే విసిరాడు. సాధారణంగా.. బౌలర్.. నాన్‌స్ట్రైక్ ఎండ్‌లోని క్రీజు‌లోకి వచ్చే బంతిని విసురుతుంటారు. కానీ.. ?
Samayam Telugu | Updated:
Jan 18, 2019, 01:12PM IST
అంపైర్‌కి ‘డెడ్‌ బాల్’ పాఠం చెప్పిన భువీ..!
భారత ఫాస్ట్ బౌలర్ భువనేశ్వర్ కుమార్ మైదానంలో చాలా హుందాగా వ్యవహరిస్తుంటాడు. ప్రత్యర్థి బ్యాట్స్‌మెన్ కవ్వించినా.. అతను ఎప్పుడూ సహనం కోల్పోలేదు. అలానే వికెట్ పడగొట్టినప్పుడు మితిమీరి సంబరాలు చేసుకోవడం కూడా చాలా అరుదుగా చూస్తుంటాం. కానీ.. ఈరోజు ఆస్ట్రేలియాతో జరుగుతున్న ఆఖరి వన్డేలో అతను ఏకంగా ఫీల్డ్ అంపైర్‌పై అసహనం వ్యక్తి చేసి.. అతనికే అంపైరింగ్ పాఠాలు చెప్పే ప్రయత్నం చేశాడు.
This one was called a dead ball... #AUSvIND https://t.co/8V7ElRzZd9
&mdash; cricket.com.au (@cricketcomau) 1547782605000
అసలు ఏం జరిగిందంటే..? ఇన్నింగ్స్ 9వ ఓవర్‌ బౌలింగ్ చేసిన భువనేశ్వర్ కుమార్.. ఓ బంతిని ఏమరపాటులో వికెట్ల వెనుక ఉన్న అంపైర్ పక్క నుంచే విసిరాడు. సాధారణంగా.. బౌలర్.. నాన్‌స్ట్రైక్ ఎండ్‌లోని క్రీజు‌లోకి వచ్చే బంతిని విసురుతుంటారు. కానీ.. ఈరోజు భువనేశ్వర్ బంతిని క్రీజుకి చాలా దూరం నుంచే విసరడంతో.. బ్యాట్స్‌మెన్ అరోన్ ఫించ్‌ ఆ బంతిని ఆడకుండా వెనక్కి వెళ్లిపోయాడు. దీంతో.. అంపైర్.. ఆ బంతిని ‘డెడ్‌ బాల్’ ప్రకటించాడు.
This one was called lbw... #AUSvIND https://t.co/Kno6FrQvm6
&mdash; cricket.com.au (@cricketcomau) 1547782719000
అంపైర్ నిర్ణయంపై భువీ కాస్త అసహనం వ్యక్తం చేశాడు. ఆ బంతి ఎలా డెడ్‌ బాల్ అవుతుంది..? అని అంపైర్‌ను ప్రశ్నించి.. అతని సమాధానం వినకుండానే బౌలింగ్‌ చేసేందుకు వెళ్లిపోయాడు. అనూహ్యంగా.. తర్వాత బంతికే అరోన్ ఫించ్ ఎల్బీడబ్ల్యూగా ఔటయ్యాడు. మూడు వన్డేల ఈ సిరీస్‌లో మూడుసార్లూ ఫించ్‌ని భువీనే ఔట్ చేయడం కొసమెరుపు..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.